open-index/open-wikipedia-markdown huggingface dataset:
Boticas

**Boticas** é unha vila portuguesa pertencente ao distrito de Vila Real, na rexión Norte, subrrexión do Alto Trás-os-Montes, e comunidade intermunicipal do Alto Tâmega, que contaba con 1 280 habitantes (censo de 2011). e 5 750 habitantes (censo de 2011), subdividido en 10 freguesías.

### Límites 
O municipio está limitado ao oeste e o noroeste polo municipio de Montalegre, ao leste por Chaves, ao sueste por Vila Pouca de Aguiar, ao sur por Ribeira de Pena e ao suroeste por Cabeceiras de Basto.

O concello foi creado en 1836 por desmembramento do de Montalegre.

### Poboación 

## Freguesías do concello de Boticas 
miniatura|250px|Freguesías do concello de Boticas.
O concello de Boticas está dividido en 10 freguesías: Na freguesía de Covas do Barroso está proxectada e aprobada a mina Barroso Lithium, a maior de Europa a ceo aberto, impulsada pola empresa Savanna Resources, participada por Mário Ferreira. O proxecto recibiu críticas por impactos ambientais e sociais, xa que pode afectar o ecosistema local e as fontes de auga. A empresa presentou varias veces a avaliación de impacto ambiental á Agência Portuguesa do Ambiente (APA), que requiriu diversas modificacións​. Hai resistencia na comunidade local, preocupada pola posible polución, a perda de terras agrícolas e o impacto na calidade de vida.

## Outros datos 
* As Termas de Carvalhelhos, a 26&nbsp;km da estación termal de Vidago, e a 32&nbsp;km de Chaves, cuxas augas, que xorden a elevada temperatura, foron xa explotadas polos romanos.
* Un dos puntos de maior interese a nivel turístico é o "Centro de Artes Nadir Afonso", que alberga unha importante colección de obras deste artista.
* O concello está situado entre montañas cheas de castiñeiros e carballos, as árbores máis características da rexión.
* Na súa gastronomía, propia da rexión barrosá de Boticas, destacan o xamón, a troita recheada de Boticas, os *fumeiros* (carnes xeralmente de porco, expostas ao fume para a súa conservación), e a vitela barrosá.

## Cidades irmandadas 
O concello de Boticas está irmandado cos seguintes vilas:
*  Outes (19 de xullo de 2008)
*  Gond-Pontouvre (2 de maio de 2009)
*  Caué (10 de decembro de 2009)

## Galería de imaxes 

File:BTC.png|Escudo de Boticas
File:Pt-btc1.png|Bandeira de Boticas
File:Serra de Barroso Boticas.jpg|Serra do Barroso, no concello de Boticas
File:Terras de Barroso, Boticas. Tras os Montes..jpg|Paisaxe das Terras de Barroso, Boticas
File:Iglesia de Boticas.jpg|Igrexa de Boticas
File:Iglesia y cementerio de Beça Boticas.jpg|Igrexa e cemiterio da freguesía de Beça, Boticas

## Notas 
## Véxase tamén 
### Outros artigos 
* Rexión Norte
* Alto Trás-os-Montes
* Distrito de Vila Real
* Alto Tâmega

### Ligazóns externas 
* Câmara Municipal de Boticas.
Xunta Suprema de Estado

miniatura|Retrato do conde de Floridablanca, impulsor da Xunta Suprema do Estado
A **Xunta Suprema de Estado** foi unha alta instancia de goberno de España de breve duración (1787-1792). Foi creada por Carlos III a instancias do conde de Floridablanca por un Real Decreto o 8 de xullo de 1787 coa denominación oficial de **Suprema Junta Ordinaria y Perpetua de Estado,** e estaba composta por todos os secretarios de Estado e de Despacho Universal.

## Funcionamento 
No decreto, regulábase a súa periodicidade semanal e o seu funcionamento. Floridablanca acompañou o decreto cunha "Instrución reservada", redactada por el a instancias do rei, que recollía un detallado programa de 395 puntos susceptibles de ser tratados na Xunta: morgados, cuestións relixiosas (reorganización das dioceses, Inquisición...), cuestións de Indias en xeral, mellora da Facenda (impostos, renda do tabaco, renda do sal...), política exterior (con Venecia, Inglaterra, Portugal...), etc.

Cunha orde do día previamente fixado debatíanse os asuntos de goberno, para establecer criterios de orde xeral e dilucidar as cuestións de competencia que puidesen xurdir. As sesións celebrábanse habitualmente os luns, e extraordinariamente calquera día se algún asunto requiríao. Tiña só carácter consultivo e non existía presidencia, porque se entendía que o era o rei  e, como non asistía, de feito era o conde de Floridablanca quen dirixía as reunións, albergadas na sede da súa secretaría de Estado, polo que tamén de podía deducir a relevancia deste Departamento sobre os demais. O secretario sería o mesmo có do Consello de Estado.

Pode afirmarse que ao estar presentes os titulares das diferentes secretarías (aínda que, excepcionalmente, podía asistir outras persoas), configurouse como o "primeiro Consello de Ministros na historia do país". A primeira xuntanza formouse coa asistencia de: Floridablanca (secretario de Estado e Graza e Xustiza), Caballero (de Guerra), o conde de Lerena (de Facenda), frei Antonio Valdés (de Mariña, Guerra, Facenda, Comercio e Navegación de Indias) e Antonio Porlier y Sopranis (de Graza e Xustiza de Ultramar).

A Xunta, moi criticada durante a súa existencia, non sobreviviu ao seu inspirador. O día que este foi substituído polo conde de Aranda, foi suprimida (28 de marzo de 1792).

## Notas 
## Véxase tamén 
### Bibliografía 
* 
*
2.5KS18000

**2.5KS18000** é a designación dun motor foguete de propelente sólido usado en varios foguetes sonda e de proba, como os Aerobee 100, Aerobee 150, Aerobee 150A, Aerobee 300 e Aerobee 300A.

## Características 
Os motores 2.5KS18000 eran fabricados por Aerojet e funcionaban alimentados con propelente sólido. Tiñan un pulo de 80,0 kN.

## Notas 
## Véxase tamén 
### Outros artigos 
*Aerobee 100
*Aerobee 150
*Aerobee 150A
*Aerobee 300
*Aerobee 300A
Sancti-Spíritus

**Sancti-Spíritus** é o nome en latín para o Espírito Santo. Como topónimo pode referirse a:

;En España:
***Sancti-Spíritus**, concello estremeño da provincia de Badaxoz;
***Sancti-Spíritus**, concello castelán leonés da provincia de Salamanca.

;En Cuba:
***Sancti Spíritus**, cidade capital da **Provincia de Sancti Spíritus**.

## Véxase tamén
### Outros artigos
*
Merikarvia

**Merikarvia** (en sueco *Sastmola*) é un municipio de Finlandia, situado no oeste do país, na rexión de Satakunta. En 2017 a súa poboación era de 3.162 habitantes. A superficie do termo municipal é de 1.246,22 km², dos cales 800,2 km² son auga. O concello ten unha  densidade de poboación de 7,09 hab./km².

O concello é unilingüe en finés.

## Notas 
## Véxase tamén 
### Ligazóns externas 
* Sitio do concello
Diamantina Rodríguez

**Diamantina Rodríguez**, nada en Viḷḷaxime (Quirós) o 14 de setembro de 1920 e finada en Noreña o 21 de abril de 2021, foi unha cantante asturiana de *tonada*, máis coñecida como **Diamantina**.

## Traxectoria 
De nena escoitou nun gramófono a voz de Obdulia Álvarez Díaz "La Busdonga", que se converteu no seu referente. En 1939 tresladouse co seu marido, o gaiteiro quirosán Argimiro Fernández Álvarez, á localidade de San Nicolás (Soto Ribera, La Ribera). En 1948 participou por vez primeira no concurso de *tonadas* organizado polo xornal *Región*. Isto serviulle para darse a coñecer e para coñecer José Menéndez Carreño "Cuchichi", membro do xurado e que se converteu no seu mestre. En 1950 asentouse en Mieres. En 1955 gañou o concurso de *Región*.

En 1969 gravou o seu primeiro disco, e en 1971 editou outro dedicado ao cancioneiro de Eduardo Martínez Torner. En 1972 publicou *La verde Asturias*, e en 1973 *Canciones asturianas*. En 1981 gravou *A las madres de los mineros*, que amais de *tonadas* incluía *xiraldilles*, *vaqueiradas* e anadas.

Colaborou no cantar "A la madre del mineru", no disco de Rosario González *De Ḷḷaciana vengo* (2004). Nese mesmo ano interveu no disco editado pola Dirección Xeral de la Muyer do Goberno de Asturias, *Con voz de muyer*, no que tamén participaban entre outras Anabel Santiago, Liliana Castañón, Marisa Valle Roso e Rosario González.

## Recoñecementos
En 2002 recibiu a medalla de Asturias que concede o Goberno do Principado, na categoría de prata, como recoñecemento á súa traxectoria artística e a contribución á recuperación do patrimonio musical asturiano. Desde 2003 formou parte do xurado do Memorial Silvino Argüelles.

## Notas
Gerardo Álvarez Courel

**Gerardo Álvarez Courel**, nado en Bembibre (provincia de León) o 1 de maio de 1966, é un enxeñeiro técnico e político berciano. Foi presidente do Consello Comarcal do Bierzo dende 2015  ata 2023. Dende o 23 de agosto de 2023 é presidente da Deputación Provincial de León.

## Traxectoria 
Estudou enxeñería técnica industrial na Universidade de León, rematando a carreira en 1994 e traballou en diversas empresas privadas. Militante do PSOE e secretario comarcal do Bierzo desa formación e concelleiro en Bembibre.

Como presidente do Consello Comarcal amosouse partidario da implantación e a continuidade da lingua galega na comarca, o seu fomento nas escolas e o seu uso administrativo no seo do Consello.

## Notas
Cambodia Angkor Air

**Cambodia Angkor Air** (khmer: កម្ពុជា អង្គរ អ៊ែរ) é a aeroliña nacional de Camboxa, coa súa sede corporativa e principal centro de conexións en Phnom Penh. A compañía comezou a operar o día 28 de xullo de 2009. A aeroliña fundouse como unha empresa conxunta entre o goberno de Camboxa (51%) e Vietnam Airlines (49%), a última permitíndolle voos en código compartido. Toda a súa frota e a meirande parte do seu persoal son alugados a Vietnam Airlines.

## Frota 
En xuño de 2017 a frota de Cambodia Angkor Air estaba formada polos seguintes avións:

## Notas 
## Véxase tamén 
### Ligazóns externas 
* Páxina web da aeroliña
Aeroporto de Dallas Love

O **Aeroporto de Dallas Love**  é un aeroporto estadounidense situado a 10 quilómetros ao noroeste do centro de Dallas, Texas. É propiedade da cidade de Dallas e foi o seu principal aeroporto ata o ano 1974, cando se inaugurou o aeroporto de Dallas/Fort Worth. Southwest Airlines mantén a súa sede corporativa e unha cidade focal en Dallas Love.

## Aeroliñas e destinos
### Pasaxeiros
## Notas 
## Véxase tamén 
### Ligazóns externas 
* Web do aeroporto
Somos a curta!

**Somos a curta!** é un certame convocado pola Comisión de Normalización Lingüística de Ciencias da Comunicación da Universidade de Santiago de Compostela para promover o galego no audiovisual.

As primeiras seis edicións estiveron premiando o humor en galego, na sétima edición déronlle un xiro á orientación ao certame e enfocárono cara ao cinema do real.

## Curtas premiadas
*2011: *Longa noite de verga*

## Notas
Enreguéifate

**Enreguéifate** é un proxecto impulsado polos concellos de Ames, Carballo, Santiago de Compostela e Teo que apoia a difusión da improvisación oral en verso para contribuír á promoción do galego.

A primeira edición foi no ano 2017. Premian a regueifa máis brava, a máis aguda, a máis diversa, a máis reivindicativa, a mellor falada e a mellor cantada.

## Notas
Elas Son Artistas

**Elas Son Artistas** é un festival metropolitano que xorde como un proxecto premiado no Concurso de Ideas pola Igualdade Luísa Villata promovido pola Deputación da Coruña. A súa denominación completa é *Elas Son Artistas. Festival Metropolitano de Música e Artes pola Igualdade*.

A súa primeira edición realízase en 2018 e participan nela Ele, Rebeca Lane, Berta Bittersweet, Nastasia Zürcher, Billie Holiday's Songbook, A Panadaría, Blues do País, Feminino Plural, Carla Green, Aldaolado, Las Antonias, Elahood Danza e Turma Caipira.

Na segunda edición en 2019 participan Amparanoia, Anarchicks, Rosa Cedrón, Mabel Flores, Estrogenuinas, Andrea Pazos, Niñas de la Risa, Izquierdo Sisters, Carmen Conde, Quinteto Invento, Ejazz, Marina Gundin & The Misters, The Lucilles, Marem Ladson e Lúa Mosquetera.

## Notas
Aeroporto de Visakhapatnam

O **aeroporto de Visakhapatnam**  é un aeroporto internacional indio situado en Visakhapatnam. É o aeroporto máis grande e concrrido do estado de Andhra Pradesh. Opera como un enclave civil nunha base aérea da Armada india chamada INS Dega. Está situado entre as localidades de NAD X Road e Gajuwaka. O aeroporto experimentou un significativo crecemento dende os primeiros anos 2000, coa construción dunha nova terminal e pista; e comezou a operar voos internacionais cara Dubai, Singapur, Kuala Lumpur e Colombo. 

## Aeroliñas e destinos
## Notas
Aeroporto de Calicut

O **aeroporto internacional de Calicut** , tamén coñecido como **aeroporto de Karipur**, é un aeroporto indio que serve ás cidades de Kozhikode e Malappuram, en Kerala. Está situado en Karipur, a uns 25 quilómetros de Kozhikode e 20 de Malappuram. O aeroporto serve como base operativa para Air India Express. En termos de pasaxeiros é o 12º aeroporto máis concorrido da India e o terceiro de Kerala tras os de Kochi e Thiruvananthapuram.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Antropoloxía cultural

A **antropoloxía cultural** é unha póla da antropoloxía que estuda o ser humano como un ente cultural, entendendo como cultura todo o que a persoa fai sobre a natureza: ferramentas, comercios, prácticas, roupa, casas, relixións, música, relacións sociais, etc. Principalmente trata de explicar as causas dos estilos de vida dos seres humanos, os seus cambios e estancamentos nas culturas de tódolos tempos. Pode axudarse das outras pólas da antropoloxía para aumentar a calidade das conclusións da súa investigación. Algúns autores consideran que a antropoloxía cultural é sinònima da social mentres que outros as diferencian. Ámbolos dous poden agruparse baixo o termo "antropoloxía socio-cultural".

En principio, a antropoloxía non fixo distincións entre a física e a cultura, todo está baseado nas leis da evolución de Charles Darwin e estudou as culturas subdesenvolvidas. Coidaban que o desenvolvemento dunha cultura con respecto a outras se explicaba polo tamaño do cranio dos seus habitantes.

## Historia da antropoloxía cultural 
Os antropólogos europeos consideran a Heródoto o primeiro antropólogo, especialmente antropólogo cultural, porque non só rexistrou o que vía e o que contaban sobre outras culturas senón que tamén se preguntou o porqué das diferenzas entre os pobos.

Máis tarde, os viaxeiros e os colonos dos séculos XVI e XVII tamén se preguntaron o mesmo que Heródoto.

O ensaísta francés Montaigne (que viviu no século XVI) foi un destes viaxeiros e escribiu un ensaio sobre os caníbales. Durante o século XVI houbo discusións teolóxica sobre se os humanos de pel escura tamén eran descendentes de Adán. Os misioneiros españois crían que os habitantes do Caribe non tiña alma.

Durante o século XVII, Hobbes cría que os nativos americanos vivían en estado natural de loita constante.

## Notas
Raza (clasificación dos seres humanos)

**Raza** refírese ás clasificacións dos seres humanos en poboacións grandes e relativamente diferentes ou grupos, moitas veces baseados en factores arbitrarios, tales como o aspecto e as características fenotípicas herdadas ou a ascendencia xeográfica. A mesma persoa podería ser considerada legalmente dunha raza nun país e doutra diferente nun país distinto.[miniatura|339x339px|Europa sostida por África e América. [William Blake, 1796.|esquerda]]A distancia xénica Fst media entre as poboacións humanas é aproximadamente 0,125. Lewontin (1972) argumentou que isto representa unha pequena variación racial. Harpending (2002), polo contrario, argumentou que tal distancia implica parentesco entre individuos da mesma poboación equivalente ao parentesco entre medios irmáns nunha poboación que se aparea aleatoriamente, e que unha persoa dunha certa poboación está xenericamente máis próxima a un individuo non relacionado da mesma poboación que a un medio irmán de raza mixta.

## Terminoloxía 
O termo tamén pode estar influenciado por trazos tales como a cultura, a etnia e a situación socioeconómica. Como un termo biolóxico, raza denotaría as poboacións humanas, xeneticamente diverxentes que poden estar marcadas por trazos fenotípicos comúns. Neste senso, a racialización é ás veces usada por antropólogos e forenses na análise do esqueleto, na investigación biomédica e na medicina baseada na raza. 

O estudo dos trazos comúns entre os pobos tamén se fai a través das liñas étnicas, coa participación da historia dos grupos endogámicos. Os grupos raciais poden corresponder cos patróns de estratificación social, axudando os científicos sociais a entender as diferenzas subxacentes entre os grupos raciais definidos de persoas. Ademais, a policía usou a raza para crear perfís de sospeitosos buscados de xeito expeditivo.

## Raza única 
Antropólogos e biólogos argumentan que a especie humana está composta por **unha única raza** dividida en diferentes etnias que, á súa vez, están divididos en pobos (véxase por exemplo grupos étnicos de Europa). Estas teorías antropolóxicas apareceron na década de 1960, en parte como reacción contra teorías científicas relacionadas co predeterminismo biolóxico, o segregacionismo e a discriminación racial hexemónica naquel momento en países occidentais. Os resultados das investigacións dos antropólogos Franz Boas e Claude Lévi-Strauss tamén tiveron influencia, destacando as tendencias etnocéntricas de cada cultura. Na súa declaración *A cuestión racial*, de 1950, a UNESCO recomendou substituír a noción de raza humana, considerada pouco científica e confusa, pola de etnia, baseada máis nas diferenzas culturais (lingua, relixión, costumes e outros).

Na antropoloxía moderna, hai un amplo consenso científico de que non hai razas humanas no sentido biolóxico.

## Notas 

## Véxase tamén 
### Outros artigos 
* Racialización
* Raza branca
* Raza negra
* Racismo
* Regra dunha gota
* Untermensch
* Nacionalismo
Sólido (homónimos)

O termo **sólido** pódese referir a:

## En física 
***Sólido**, un dos estados da materia.
****Sólido amorfo**, un estado sólido da materia.
****Sólido molecular**, un sólido formado por moléculas.
## En matemáticas 
***Sólido**, conxunto de puntos situados no interior dunha parte pechada do espazo.
****Sólido arquimediano**, un tipo de poliedro.
****Sólido de Johnson**, un tipo de poliedro.
****Sólido de Kepler-Poinsot**, un tipo de poliedro.
****Sólido de revolución**, volume xerado pola rotación dunha rexión dun plano arredor dun eixe.
****Sólido platónico**, un tipo de poliedro.
***Ángulo sólido**, xeneralización, ao espazo, da idea de ángulo plano.
## En numismática 
***Sólido**, moeda de ouro do Imperio Romano, que continúa no Imperio Bizantino.
***Sólido bizantino**, moeda de ouro do Imperio Bizantino, herdada do sólido do Imperio Romano.
Pobo

Un **pobo** é unha pluralidade de persoas consideradas en conxunto, como un grupo étnico ou como unha nación. Colectivamente, por exemplo, os xudeus moitas veces chámanse "o pobo xudeu", os xitanos europeos constitúen a maior parte do "pobo romaní", e os árabes de Palestina gañaron o apelativo de "pobo palestino". Pero, por outra banda, tamén se fala de "pobo estadounidense" ou "pobo francés" como os respectivos corpos de cidadáns, que son a orixe e razón de ser da república, sen ningunha connotación de tipo étnico.

## Na política 
[miniatura|200ppx|*[A Liberdade guiando o pobo* de Eugène Delacroix.]]
En xeral, as repúblicas gobérnanse, ou proclaman que se gobernan, *en nome do pobo*. Tanto a República Romana como o Imperio Romano tiveron por lema a expresión latina *SPQR* (*Senatus Populusque Romanus*, "o Senado e o Pobo de Roma"). Este lema quedou fixado, por exemplo, nos estandartes das lexións, e cando os emperadores chegaron a conseguir o status de poder absoluto, seguiron exercendo a súa autoridade no nome do Senado e do Pobo romanos.

Nos estados democráticos modernos, o pobo é o conxunto dos cidadáns, obxecto e destino, e teoricamente tamén suxeito, das políticas do estado. O pobo foi o protagonista da Revolución Francesa ou, cando menos, dos seus episodios de máis sona. A Constitución dos Estados Unidos comeza dicindo *"Nós, o pobo,..."*.

Unha república popular é a denominación máis típica dos estados de partido único de ideoloxía marxista, onde os líderes do partido din que gobernan en nome do pobo.

O populismo é outro termo "paraugas" que contén diversas tendencies políticas para explicar que representan o pobo, a miúdo no senso de que serven ó pobo chan en oposición á elite, e malia que os partidos políticos se chaman "partido popular" adoitan ser de tendencia conservadora e reaccionaria.

## Notas 
## Véxase tamén
Pobo san

O **pobo san** son un pobo do grupo khoisa que habitan en África austral, especialmente en territorios de Botswana, Namibia, Angola, Zambia, Zimbabwe, Lesotho e Suráfrica. Caracterízanse por unha significativa variedade lingüística entre os diferentes san e as áreas onde habitan esténdense entre o río Okavango en Botswana e o Parque Nacional Etosha no noroeste de Namibia e os suroeste de Angola, e dende o Kalahari cara ó río Molopo, onde viven os derradeiros san de Suráfrica, outrora o pobo indíxena de toda a rexión.

Os devanceiros dos san considéranse os primeiros habitantes de Botswana e Suráfrica.

## Notas 
## Véxase tamén 
### Bibliografía 
*
Igrexa de Gammelgarn

A **igrexa de Gammelgarn** (sueco: *Gammelgarns kyrka*) é unha igrexa medieval luterana en Gammelgarn, na illa sueca de Gotland, pertencente á diocese de Visby.

## Historia 
Probablemente houbo unha pequena igrexa de madeira no lugar, construída a finais do século XI ou principios do XII, antes da construción do edificio de pedra, aínda que non se conservan restos. A igrexa presente está construída ao lado dunha torre defensiva, levantada no século XII e posiblemente deseñada para protecer á congregación de incursores que chegaban por mar. 

A construción da igrexa de pedra iniciouse no primeiro cuarto do século XIII. Esta primeira igrexa de pedra estaba formada por unha pequena nave e un coro máis estreito, probablemente sen ábsida.

No século XV a igrexa resultou gravemente danada por un incendio e a columna central tivo que ser reforzada.

## Arquitectura 
A igrexa é un edificio do alto gótico, caracterizado por unha nave espazosa dividisa en catro bóvedas por unha única columna. O coro carece de ábsida e no seu lugar o muro oriental está adornado con tres fiestras góticas.

A parte que máis destaca da grexa é o seu portal sur, ricamente esculpido. Data do século XIV e foi executado polo taller do artista local coñecido como Master Egypticus. Nel se mostran escenas do Antigo Testamento.

O interior da igrexa está adornada con frescos, dos cales só se conservan algúns fragmentos. O retablo é unha peza pouco común que data do século XIV, e a igrexa tamén conserva unha pía bautismal medieval. Hai unha tumba no chan do coro que está inscrita con runas. O resto do mobiliario data do século XVII (o púlpito) e do XVIII (os bancos e os postos do coro).

## Galería de imaxes 

Ficheiro:Gammelgarns_kyrka_-_KMB_-_16000300024453.jpg|Vista dende o aire
Ficheiro:Portal_sur_da_nave_da_igrexa_de_Gammelgarn.jpg|Portal sur
Ficheiro:Interior_da_igrexa_de_Gammelgarn.jpg|Interior da igrexa
Ficheiro:Detalle_de_capitel_da_igrexa_de_Gammelgarn.jpg|Capitel do portal principal

## Notas
Sexto Xulio Severo

**Sexto Xulio Severo** (en latín **Gneus Minicius Faustinus Sextus Julius Severus**), foi un reputado militar e político romano do século II, que desenvolveu a súa carreira política baixo os imperios de Traxano e Hadriano.

## Historia 
Sexto Xulio Severo foi nomeado cónsul sufecto entre outubro e decembro de 127, tras o cal concedéuselle o cargo de gobernador de Moesia Inferior. Cara ao ano 131, durante o principado de Hadriano, foi designado gobernador de Britania.

No ano 132 estalou en Xudea a Rebelión de Bar Kokhba. A violenta sublevación tomou a Roma por sorpresa. Simón bar Kokhba sumou ás súas filas a xudeus oriúndos de todo o imperio, obtivo rápidas vitorias, proclamouse Nasi ('príncipe') e mandou a acuñar moedas conmemorativas coa lenda: «Ano da redención de Israel».

Hadriano, que se atopaba en Siria, ante a situación e temendo que os disturbios se estendesen a outros sitios do imperio, decidiu enviar aos seus mellores xerais para reprimila e Severo foi o elixido.

Leste reuniu un forte exército, superior mesmo ao comandado por Perico sesenta anos antes. Dado o elevado número dos seus opoñentes e a desesperación que os movía, a estratexia de Severo apuntou a evitar unha batalla campal, preferindo illar e eliminar pequenos grupos e as poboacións en que podían achar soporte.

No verán do ano 135 os sobreviventes retiráronse á fortaleza de Betar (ou *Bether*), que foi asediada e tomada o 9 de agosto do 135. As perdas romanas foron moi grandes, incluída a Lexión XXII Deiotariana. Porén a destrución en Xudea foi inconmensurable. Segundo Dión Casio morreron 580 000 xudeus, incluíndo as vítimas civís, e 50 cidades e 985 aldeas foron arrasadas. Os sobreviventes dispersáronse por todo o mundo e Xerusalén foi arrasada. No seu lugar levantouse unha poboación greco-romana, Aelia Capitolina.

Controlada a rebelión, Severo foi enviado a Bitinia, a cal, en termos de Dión Casio:

## Notas 
## Véxase tamén 
### Bibliografía 
* Anthony Richard Birley, *The Roman government of Britain*, Oxford University Press, 2005, ISBN 0-19-925237-8
* William Horbury, Louis Finkelstein, W. D. Davies, John Sturdy, The Cambridge History of Judaism: Volume 3, The Early Roman Period, Cambridge University Press, 1999, ISBN 0-521-77248-6, 9780521772488
* 

### Outros artigos 
* Britania romana
* Provincia romana de Xudea
Antropoloxía social

A **antropoloxía social**  é o constituínte dominante da antropoloxía no Reino Unido e a súa Mancomunidade de Nacións e a maioría de Europa (Francia en particular), onde se distingue da antropoloxía cultural. Nos Estados Unidos, a antropoloxía social está subsumida á antropoloxía cultural (ou dentro da antropoloxía sociocultural, denominación relativamente nova).

En contraste coa antropoloxía cultural, a cultura e a súa continuidade (incluíndo narrativas, rituais e o comportamento simbólico asociado con estas) foron tradicionalmente consideradas como a "variable" dependente pola antropoloxía social, incrustadas no seu contexto histórico e social, incluíndo a súa diversidade de posicións e perspectivas, ambigüidades, conflitos e contradicións da vida social; máis que a variable independente (explicativa).

No pasado, os temas de interese dos antropólogos sociais incluían as convencións, a organización económica e política, o dereito e a resolución de conflitos, os patróns de consumo e intercambio, o parentesco e as estruturas familiares, as relacións de xénero, a maternidade e a socialización e a relixión. No presente, os antropólogos sociais tamén se interesan por temas como a globalización, a violencia étnica, os estudos de xénero, o trans nacionalismo e as experiencias locais que del se desprenden e as culturas emerxentes do ciberespazo; e tamén poden mediar conflitos de intereses entre defensores do medio ambiente e responsables do desenvolvemento económico. Algúns antropólogos británicos e americanos, entre os que se atopan Gillian Tett e Karen Ho, que estudaron a Bolsa de Valores de Wall Street, proporcionaron unha explicación alternativa sobre a crise financeira de 2007–2010 fronte ás explicacións técnicas vinculadas ás teorías políticas e económicas.

As diferenzas entre as perspectivas da antropoloxía sociocultural británica, francesa e americana diminuíron para dar paso cada vez máis a diálogos e préstamos de teorías e métodos. Os antropólogos sociais e culturais, ademais dalgúns socioculturais, atópanse na maioría de institutos de antropoloxía. Por iso, os nomes formais das institucións xa non necesitan reflectir o contido de disciplinas que estudan ó completo. Algúns, como o Institute of Social and Cultural Anthropology (Instituto de Antropoloxía Social e Cultural en inglés) de Oxford cambiou o seu nome para reflectir o cambio de composición. Outros como o Departamento de Antropoloxía Social da Universidade de Kent converteuse simplemente en Antropoloxía.

## Notas
Pobo malaiala

Os **malaiala** (en malaiala: മലയാളി e കേരളീയൻ) son un grupo étnico da India orixinario do actual estado de Kerala, que se atopa no sur do país. Falan a lingua malaiala, que está clasificada como parte da familia lingüística dravídica.

Segundo o censo da India de 2011, hai arredor de 33 millóns de malaialas en Kerala, o cal supón o 96,7% da poboación total do estado. Tamén existen minorías malaiala no estado veciño de Tamil Nadu, e en áreas metropolitanas da India. Por mor da emigración, ó longo do século XX xurdiron comunidades malaiala nos países do golfo Pérsico, incluíndo os Emiratos Árabes Unidos, Arabia Saudita, Omán, Qatar e Kuwait, e en menor grao, noutros países como os Estados Unidos de América, o Reino Unido, Australia e o Canadá. No ano 2013, estimouse que 1,6 millóns de malaialas vivían fóra da India en todo o mundo.

## Notas 
## Véxase tamén 
### Bibliografía 
* 
* 
*
Inspiraciencia

**Inspiraciencia** é un concurso de relatos de inspiración científica. En 2018 chegou á súa oitava edición.

O seu obxectivo é fomentar un achegamento ao pensamento científico a través da creación literaria e explorar realidades antes non imaxinadas. As linguas  dos orixinais son o catalán, o castelán, o éuscaro e o galego.

Hai dúas categorías, unha para maiores de 18 anos, adultas/os, e outra para persoas de menos de 18, mozas e mozos e ten dúas modalidades: relatos curtos e microrrelatos.

A edición de 2012 está diversificada en catalán, castelán e galego.

## Premiadas/os polo xurado
## Finalistas
## Premio do público
## Notas
## Ligazóns externas
*Páxina de Inspiraciencia
*Gañadores da VIII edición en galego
The Chills

**The Chills** é unha banda de indie pop neozelandesa formada en Dunedin no ano 1980. O grupo é esencialmente o proxecto do vocalista e compositor Martin Phillipps, que é o seu único membro constante. Durante un tempo nos anos 90, a banda era anunciada como Martin Phillipps & The Chills. Nos 80 e nos 90 The Chills tiveron algúns significativos éxitos nas listas do seu país, e foron unha banda de culto noutras partes do mundo como un dos primeiros representantes do chamado Dunedin sound.

## Discografía 
## Véxase tamén 
### Ligazóns externas 
* Páxina oficial

## Notas
Afinidade (dereito)

En dereito, a **afinidade** é un tipo de parentesco (denominado parentesco político) que se produce por un vínculo legal a través do matrimonio entre aquelas persoas que, sen ter lazo de consanguinidade entre elas, si o teñen en troques con algún dos esposos. Por exemplo, os pais do esposo adquiren, con respecto ós pais da esposa, *afinidade* en razón do casamento.

Se o parentesco natural se estende até o cuarto grao de consanguinidade, sucede análoga e coincidentemente o parentesco por afinidade. Porén, isto ocorre sen poder determinarse "graos", debido que a "*afinidade non procrea afinidade*".

Os parentes que, pola contra, manteñen vínculos de sangue denomínaselles parentes consanguíneos, e obedecen ó dereito natural, como o que existe entre pais e fillos.

Hai que ter en conta que tamén é empregado o termo para unións ou parellas de feito, sen unión xurídica, na que poidan ter descendentes; así como en adopcións.

## Importancia xurídica 
O vínculo de afinidade entre dúas ou máis persoas ten importancia en dereito de familia e sucesións, para definir o alcance dos dereitos e deberes entre esas dúas persoas respecto dun feito xurídico. Por exemplo, de tutela en caso de orfandade, como designar ós herdeiros legais.

Este concepto tamén é relevante dentro do dereito canónico para determinar a lexitimidade do matrimonio.

## Notas
Pobo hazara

Os **hazaras** (en , en hazara: آزره) son un grupo étnico nativo da rexión de Hazarajat, no centro de Afganistán, que falan o haraza, unha variante da lingua dari, que á súa vez é unha variedade do persa e unha das dúas linguas oficiais de Afganistán.

Son maioritariamente xiítas e son o terceiro meirande grupo étnico de Afganistán. Tamén forman unha significativa minoría no veciño Paquistán, cunha poboación de máis de 650&nbsp;000–900&nbsp;000, que vive principalmente na rexión de Quetta.

## Notas 
## Véxase tamén 
### Bibliografía 
* 
*
Django Django

**Django Django** é unha banda inglesa  de art rock baseada en Londres. O grupo formouse no ano 2009. En 2012 publicaro o seu álbum de estrea, titulado *Django Django*, seguido por *Born Under Saturn* en 2015. O seu terceiro álbum, *Marble Skies*, apareceu en xaneiro de 2018 e o cuarto, *Glowing in the Dark*, en febreiro de 2021. O seu último traballo ata a data, *Off Planet*, foi editado en xuño de 2023.

## Discografía 
## Véxase tamén 
### Ligazóns externas 
* Páxina oficial

## Notas
Arturo López Trasancos

**Arturo López Trasancos**, nado en 1902 e finado en Ourense o 19 de febreiro de 1948, foi un médico e político galego.

## Traxectoria 
Vinculado ao galeguismo dende novo, estudou medicina na Universidade de Santiago de Compostela, especializándose en otorrinolaringoloxía e traballou no Instituto Provincial de Hixiene de Ourense. Foi concelleiro en Ourense durante a ditadura de Primo de Rivera e ao seu remate foi vicepresidente do Partido Nazonalista Republicán de Ourense que dirixía Ramón Otero Pedrayo e como tal un dos membros de primeira hora do Partido Galeguista. 

Represaliado durante o franquismo, o Tribunal de Responsabilidades Políticas sancionouno en 1941 con multa e inhabilitación para practicar a medicina durante cinco anos.
## Vida persoal 
Casou con Carmen Canoura e foi pai de María del Carmen L. Trasancos Canoura,

## Notas 
## Véxase tamén 
### Bibliografía 
*
Consanguinidade

[miniatura|300x300px|Relacións de parentesco: os sistemas terminolóxicos de parentesco poden ser completamente diferentes en distintas [Sociedade|sociedades.]]
A **consanguinidade** é a relación de sangue entre dúas persoas: os parentes consanguíneos son aqueles que comparten sangue por ter algún parente común; os parentes non consanguíneos son aqueles que non presentan un vínculo de sangue, pero que son parentes por un vínculo legal (matrimonio ou adopción). A esta outra relación de parentesco denomínaselle afinidade.

A consanguinidade e a afinidade son termos moi empregados en dereito. O parentesco é moi importante para todos os sistemas xurídicos, e sobre ese concepto baséase o dereito de familia ou o dereito de sucesións.

En moitos sistemas xurídicos, a consanguinidade equipárase á relación de adopción, de forma que non existe diferenza entre un parente de sangue e un adoptado. Deste xeito, o fillo adoptivo ten os mesmos dereitos que o fillo natural e, mesmo, un neto adoptivo ten os mesmos dereitos que un natural (casos de herdanza, alimentos, etcétera), malia que eses parentes máis afastados na liña sucesoria non prestasen o seu consentimento no intre da adopción.

## Medición da consanguinidade 
A consanguinidade ten graos en función do número de xeracións interpostas na árbore xenealóxica. Así, a relación pai-fillo é de primeiro grao, mentres que a de avó-neto é de segundo grao.

## Notas
Parella

miniatura|dereita|250px|Parella.
**Parella** é un termo coloquialmente empregado para identificar a persoa coa que se está a manter unha relación íntima sen revelar nin presumir nada sobre o estado civil, status da relación ou orientación sexual. O seu uso na psicoloxía e na socioloxía é moi diferente do seu uso coloquial. En psicoloxía, unha parella é calquera persoa que ten unha grande importancia na vida do individuo. En socioloxía, describe calquera persoa ou persoas cunha forte influencia no autoconcepto do individuo.

## Actividades e características antropolóxicas 
Á actividade de parella pódese chamar "saír" (frecuentar, por motivos amorosos ou de amizade, o trato doutra persoa) ou "facer as beiras" (comezar relacións amorosas ou sexuais pasaxeiras). Poden incluír desmostracións afectivas de intimidade física, con relacións prematrimoniais (ou extramatrimoniais se algún dos individuos está casado con outra persoa) e tradicionalmente concubinato, aínda que existen novos conceptos o da amizade con dereito a rozamento, nos que o requisito da fidelidade non se dá por suposto (relación aberta).

## Notas 
## Véxase tamén 
### Outros artigos 
* Unión civil
* Parella de feito
Manuel Molares

**Manuel Molares Porto**, nado en Salvaterra de Miño en 1916 e finado o 1 de maio de 2018 en Pontedeume, foi un empresario galego.

## Traxectoria
Fillo dun telegrafista, comezou a traballar na pousada da estación de tren de Salvaterra. Alí coñeceu un vendedor de biblias, que o iniciou no protestantismo, que sería a súa crenza todo o resto da vida. Os seus estudos fíxoos na escola de ferroviarios, e chegou a gardavías cando, aínda con 19 anos, o sorprendeu a Guerra Civil. Participou na contenda, e chegou a estar nun pelotón de fusilamento polas súas crenzas relixiosas.

Ao remate da Guerra, traballou na Renfe como xefe de estación en Pontedeume, pero foi expulsado da empresa acusado de facer proselitismo protestante. Abriu negocio pois como drogueiro e farmacéutico, e asociado a Zeltia, posición que mantivo varias décadas, e tamén colaborou como xornalista co *Faro de Vigo*.

## Pegada cultural
A triloxía *Evanxélica memoria*, de Xavier Alcalá, centrada no funcionamento da comunidade protestante en Galicia, está inspirada na vida e na obra de Manuel Molares.

Foi un dos maiores impulsores do protestantismo en Galicia na segunda metade do século XX. Á súa amizade con Manuel Fraga atribúenlle algúns autores influencia na Lei de Liberdade Relixiosa do franquismo.

## Vida persoal
Estivo casado e tivo cinco fillos, que herdaron os seus negocios. Un dos seus fillos é o xornalista e opinador Manuel Molares do Val.

## Notas
Despe e Siga

**Despe e Siga** é unha banda portuguesa, que foi creada como unha especie de alter-ego da banda Peste & Sida, polos mesmos membros desta banda. Un dos seus maiores éxitos foi 'Festa' de 1994.

## Historia 
No inicio da década dos 90, os membros Luís Varatojo, João San-Payo, Fernando Raposo e Nuno Rafael dos Peste & Sida fixeron as primeiras aparicións baixo o nome Despe e Siga. O concepto era tocar versións de bandas coñecidas, como os The Pogues ou os Madness, e cantalas en portugués. En 1992, entraron na banda os reforzos João Cardoso (teclado) e Marco Franco (batería), que un ano máis tarde deixaría o seu lugar a Sérgio.

O primeiro disco, "Despe e Siga", chegou ás tendas en 1994, e incluía versións que a banda acostumaba tocar en bares, como "Festa" (versión do orixinal dos The Pogues, "Fiesta"), "Bué de Baldas" (inspirado en "Baggy Trousers" dos Madness") e "Bule Bule" (versión para "Woolie Buly" xa dos tempos dos Peste & Sida). O disco contaba con participacións dos músicos convidados Gui (saxofone), dos Xutos & Pontapés, e Sandra Baptista (acordeão), dos Sitiados .

A participación no disco "Espanta Espíritos", ocorreu o ano seguinte, co tema "Familia Virtual", onde entra o fadista Alcindo de Carvalho.

En 1996, sae João San-Payo e entra Ricardo Aires (baixo) e chega ás tendas o álbum "Os Primos". O tema "Tou bo" contou coa axuda de Sérgio Godinho. En 1998, os Despe e Siga foron un dos grupos convidados para o disco *Ao vivo na Antena 3*, onde gravaron dous temas no auditorio da RDP. Tamén participaron no recompilatorio *A cantar con Xabarín* da Televisión de Galicia.

O terceiro disco, "99.9", editado en 1999, está composto na súa totalidade por temas orixinais. Foi producido por Mário Barreiros e reúne temas como "Manual do Gelo", "Rádio Ska" e "Lunamóvel".

## Discografía 
* *Despe e Siga* (CD-BMG-1994)
* *Os Primos* (CD-BMG-1996)
* *99.9* (CD-SONY-1999)

## Coleccións 
*Espanta Espíritos - "Familia Virtual"
* A Cantar Con Xabarín 3/4 - "Astro da Bóla"
* Ao vivo Na Antena 3 - "Tv ska" / "Bué da Baldas"
* XX Anos XX Bandas - "Vida Malvada"

## Vídeos 
* Ao vivo 95
* Os Primos

## Notas
Raza (homónimos)

**Raza** pode facer referencia a:

* **Raza**, taxon biolóxico que se utiliza para clasificar poboacións de individuos da mesma especie;
* **Raza**, taxon de clasificación dos individuos da especie humana;
** **Raza negra**, o conxunto de grupos étnicos compostos por individuos melanodermos habitualmente procedentes de África;
** **Raza branca**, xeralmente utilizado para designar a persoas cuxa tonalidade de pel clara adoita asociarse a poboacións de orixe europea;
** **Raza aria**, concepto antropolóxico utilizado desde finais do século XIX ata mediados do século XX para designar as persoas de orixe europea e do oeste de Asia.
* **Raza**, elemento informativo de auto-identificación nos Estados Unidos de América.

## Arte e ficción 
* ***Raza***, filme español de 1942 dirixido por José Luis Sáenz de Heredia.
Pobos austronesios

miniatura|300x300px|Mapa da extensión dos pobos austronesios.
Os **pobos austronesios** son un grupo de poboación presente en Oceanía e o sueste Asiático que falan, ou cuxos antepasados falaban, algunha das linguas austronesias. Son orixinarios da illa de Taiwán e inclúen ós malaio-polinesios que se expandiron por toda Oceanía, agás Australia, ademais de Madagascar.

Entre os pobos austronesios inclúense: os indíxenas de Taiwán; a maior parte dos grupos étnicos de Timor Leste, Indonesia, Malaisia, Brunei, Filipinas, así como os pobos aborixes de Madagascar, Nova Zelandia, Micronesia, Melanesia e Polinesia. Os territorios poboados polos *austronesios* reciben o nome de Austronesia.

## Orixe e difusión 
Tanto a evidencia lingüística como a evidencia arqueolóxica permite asegurar que os pobos austronesios tiveron a súa orixe na illa de Taiwán tras unha migración de pobos de lingua pre-austronesia dende Asia continental en 10 000-6000 a. C.

A investigación interdisciplinar, con achegas da arqueoloxía, a etnobotánica e a lingüística, permitiu reconstruír as traxectorias de difusión xeográfica das linguas austronesias e de certas técnicas agrícolas. Segundo esta investigación, hai uns 5000 anos (3000 a. C.), os habitantes do litoral da China meridional, cultivadores de paínzo e de arroz, comezaron a cruzar o estreito para instalarse en Taiwán. Cara ao 2000 a. C., ditas linguas e técnicas difundíronse desde Taiwán até Filipinas, e logo dende estas cara ás Célebes e Timor, para, desde alí, estenderse por outras illas do arquipélago de Indonesia. No 1000 a. C., outro movemento de pobos levou a poboacións dende Filipinas a Nova Guinea e máis aló, cara ás illas do Pacífico.

## Notas
Sossenheim

**Sossenheim** é un distrito de Frankfurt situado ao oeste da cidade. Ten unha superficie de 5969&nbsp;km² e unha poboación de 15&nbsp;664 habitantes.

O seu código postal corresponde co 65936 é o código de distrito co 069. Limita cos veciños Nied, Höchst, Unterliederbach, Griesheim e Rödelheim. Sossenheim igualmente limita co sur das montañas do Taunus e co seu correspondente distrito Main-Taunus-Kreis.

## Notas
Pequeno Muro das Lamentacións

miniatura|O Pequeno Muro das Lamentacións.

O **Pequeno Muro das Lamentacións** ou o **Pequeno Muro** ( HaKotel HaKatan), é un lugar relixioso xudeu situado no barrio musulmán da cidade vella de Xerusalén, preto da Porta de Ferro do Monte do Templo. O muro data da época do Segundo Templo (516 a. C. - 70 d. C.). É a continuación da mesma muralla coñecida como Muro das Lamentacións&nbsp;e garda un profundo significado espiritual ao ser a sección máis próxima ao lugar que ocupaba o Santo dos Santos. O Pequeno Muro non é moi coñecido e por este motivo está menos concorrido que o tradicional Muro das Lamentacións.

## Dimensións 
Ao contrario que o máis coñecido Muro das Lamentacións, o Pequeno Muro non dispón dunha gran praza diante del, senón que dispón dun espazo estreito entre as vivendas estremeiras.

## Notas 
## Véxase tamén
Obdulia Álvarez Díaz

**Obdulia Álvarez Díaz**, nada en La Fuente la Plata (Oviedo) en 1896 e finada en Xixón o 27 de xaneiro de 1960, foi unha cantante asturiana de *tonadas*, coñecida como **La Busdonga**.

## Traxectoria
O seu alcume debíase a que o seu pai traballou como ferroviario na estación de Busdongo, en Villamanín (provincia de León), de onde vén o seu nome artístico.e con Ángel González Rodríguez "El Maragatu". Acadou éxito con cancións como “Pasé'l puertu Payares”, “Canteros de Covadonga”, “Carrosmateros”, “Los mineros del Fondón” ou “Hai una linia trazada”. Entre 1925 e 1926 gravou os seus primeiros discos en Uviéu e máis tarde en Madrid . e  Marcelo del Fresno. Chegou a gravar 24 cancións. (tamén chamado *El Busdongu*), e un ano despois gravou dous cantares con Laudelino Alonso para a discográfica Columbia.

## Notas 
## Véxase tamén 
#### Ligazóns externas 
*Gravacións na Biblioteca Nacional de España
*Dúas pezas cantadas por Obdulia Álvarez Díaz en Discogs
Nakkila

**Nakkila** (en sueco *Sastmola*) é un municipio de Finlandia, situado no oeste do país, na rexión de Satakunta. En 2017 a súa poboación era de 5.534 habitantes. A superficie do termo municipal é de 184,88 km², dos cales 1,97&nbsp;km² son auga. O concello ten unha  densidade de poboación de 30,26 hab./km². Entre os atractivos da vila salientan a súa igrexa e o estudo cinematográfico, ás veces denominado o "Hollywood de Finlandia".

O concello é unilingüe en finés, aínda que o nome Nackeby foi antigamente empregado en sueco.

## Cidades irmandadas 
Nakkila está irmandado coa localidade rusa de Boksitogorsk.

## Notas 
## Véxase tamén 
### Ligazóns externas 
* Sitio do concello
Exeria (aplicación)

**Exeria** é unha aplicación para revisar textos con alternativas de linguaxe non sexista en galego. É unha aplicación en tecnoloxía aberta tanto no aspecto informático como o lingüístico. Foi implementada no ano 2009 dentro do V Plan do Goberno galego para a igualdade entre mulleres e homes 2007-2010.

## Notas
## Véxase tamén
### Ligazóns externas
*Aplicación Exeria
Curmán

Un **curmán** é o fillo dos tíos e das tías, é dicir, os descendentes dos irmáns dos pais. Aínda así, este termo de parentesco pode ser usado, por extensión, nun sentido máis laxo: fálase de curmáns cando se comparten ascedentes comúns en graos sucesivos. Así, curmáns segundos son os fillos dos curmáns dos pais, os curmáns terceiros, os netos dos curmáns dos avós e así sen limitacións. Para diferenciar estes graos ás veces úsanse os termos 'curmán entregue', 'primo' ou 'primo carnal' para curmáns de primeiro grao (fillos de irmáns dos pais). 

Os curmáns son o grao máis achegado de parentes que poden contraer matrimonio segundo o costume occidental, sen caer no incesto. En realidade, os matrimonios entre curmáns son comúns na nobreza (para manter a liñaxe).

Porén, o concepto de curmán non é universal. O sistema de parentesco indica que na terminoloxía debe ser usado:

* O parentesco esquimó cre que a familia nuclear é a cousa máis importante e por esta razón designa co mesmo nome todos os nenos de tíos e tías, sexan de liña paterna ou materna.
* O sistema de parentesco hawaiano só distingue entre membros de diferentes xeracións e por sexo, e así irmán e curmán reciben un mesmo termo e irmá e curmá outro, sen existir o termo curmán como tal.

## Notas 
## Véxase tamén
Rita Maestre

**Rita Maestre Fernández**, nada en Madrid o 13 de abril de 1988, é unha política e activista española, concelleira do Concello de Madrid, onde ademais desempeña as funcións de voceira e de Coordinadora da Xunta de Goberno e Relacións co pleno. Forma parte do Consello Cidadán de Podemos, onde é responsable da área de Políticas de Benestar.

## Traxectoria 
Naceu no barrio madrileño de Ventas o 13 de abril de 1988. A súa nai traballa no concello e o seu pai, Luis Maestre, na axencia tributaria de Madrid.  Eles están tamén involucrados en Podemos. Estudou Ciencias Políticas na Facultade de Políticas e Socioloxía da Universidade Complutense de Madrid e está a realizar un posgrao en Economía Internacional. Foi activista do movemento estudantil contra o Proceso de Boloña, e participou na asociación anticapitalista *Contrapoder* da Facultade de Políticas e Socioloxía, no movemento 15M e na colectivo Mocidade Sen Futuro.

O 15 de novembro de 2014, foi elixida responsable da área de Políticas de Benestar do Consello Cidadán de Podemos e é tamén responsable da área de Estratexia e Campañas do Consello Cidadán de Madrid.

Nas eleccións municipais de maio de 2015 ocupou o posto n.º 5 de Ahora Madrid na lista liderada por Manuela Carmena. No actual goberno municipal de Madrid é a voceira e asume tamén a Coordinación da Xunta de Goberno e Relacións co Pleno.

## Notas 
## Véxase tamén 
### Ligazóns externas 
* Declaración de bens de Rita Maestre Web Podemos Transparencia